**Aнекс 1**

СМАРТ БАЛКАН – Граѓанско општество за поврзан Западен Балкан

**Насоки за аплицирање за грант за Локална иницијатива**

Референтен број: SB MKD LI 01/22

Рок за поднесување на апликации е 15.02.2023 до 23:59 часот

**Основни информации**

Шестe држави, кориснички на проектот СМАРТ Балкан го сочинуваат јасно препознатливиот географски регион, Западен Балкан, во кој државите се поврзуваат врз основа на различни културни, политички, социјални и историски односи.

Зајакнувањето на капацитетите на граѓанските организации во регионот, преку засилена соработка помеѓу граѓанското општество и владата и преку градењето на регионални партнерства на сите нивоа со цел зголемување на влијанието на граѓаните во процесот на одлучување, ќе придонесе кон остварување на посакуваната промена за создавање мирни и инклузивни општества во Западен Балкан што ќе придонесе кон нивен одржлив развој[[1]](#footnote-1). Учеството на граѓанското општество во процесите за развој на политики е еден од најважните елементи за европска интеграција. Во таа насока се движи и една од главните цели на проектот СМАРТ Балкан и имајќи предвид дека европската интеграција не е индивидуална цел на секоја од шесте држави засебно, туку и на регионот, проектот ќе придонесе за олеснување на регионалната соработка и вмрежување кон остварување на целта. За таа цел, СМАРТ Балкан проектот создаде регионална грантова шема, односно создавањето на оваа регионална мрежа и партнерства ќе бидат потенцирани секогаш кога е можно за времетраењето на проектот.

**Цели**

Општа цел на проектот СМАРТ Балкан е да придонесе кон зајакнување на партиципативните демократии и евроатлантските интеграции во Западен Балкан преку зајакнување и поттикнување на граѓанските организации и мрежите на граѓанските организации за посилна и поактивна улога во создавање на мирни и инклузивни општества за одржлив развој во Албанија, Босна и Херцеговина, Косово, Црна Гора, Северна Македонија и Србија.

Специфични цели на проектот СМАРТ Балкан се:

* Посилни, поодржливи и подинамични граѓански организации во шесте држави од регионот на Западен Балкан;
* Развиени силни регионални партнерства помеѓу граѓански организации од регионот на Западен Балкан, и релевантни чинители од ЕУ и јавните институции;
* Зголемена ефективност на промените иницирани од граѓаните преку ГО кои ги унапредуваат безбедноста и стабилноста и доброто владеење во регионот на Западен Балкан;
* Зголемена јавна свест за важноста на активното учество на граѓанскиот сектор во клучните развојни иницијативи во регионот на Западен Балкан.

**Тематски области**

Грантовите за Локални иницијативи се насочени кон финансирање на локалните проекти поврзани со безбедност и стабилност и добро управување. Проектот финансиран во рамките на Проектите кои ќе се поддржат преку грантовата шема за Локални иницијативи треба да се засноваат на релевантни стратегии и/или политики, придонесувајќи кон нивните цели.

Видот на активности кои ќе бидат предложени од страна на апликантот треба да се во насока на поддршка на горенаведените приоритетни области. Во продолжение е тематската листа која содржи дел од областите покриени со приоритетните области:

Безбедност и стабилност

* Борба против радикализацијата и борба против тероризмот
* Дезинформациите како безбедносна закана
* Трговија со оружје
* Трговија со луѓе
* Сајбер криминалот како дестабилизатор на безбедноста
* Борбата против организираниот криминал
* Спречување на перење пари
* Борбата против тероризмот
* Безбедност на храна во услови на вооружен конфликт и климатски промени
* Влијанието на климатските промени врз безбедноста и стабилноста во регионот
* Енергетска безбедност
* Подготвеност за вонредни ситуации
* Меѓукултурен дијалог
* Социјална кохезија, помирување и мир
* Човечка безбедност и родова еднаквост
* Сајбер безбедност
* Приватност на податоците
* Надзор на безбедносните институции/следење на спроведувањето на политиките за безбедност и стабилност

Добро управување

* Промовирање на дигитална писменост на локално ниво
* Слобода на изразување и слобода на собир и здружување
* Учество на граѓанското општество во одлучувањето на локално ниво
* Борба против лажните вести
* Евроатлантски интеграции
* Дигитализација на локална администрација
* Реформи на јавната администрација - застапување, мониторинг и подобрување
* Скриена економија
* Корупција, вклучително и корупција на локално ниво

**Временска рамка за имплементација на проектот**

Времетраењето на поддржаните проекти треба да биде **од 6 до 12 месеци**.

**Финансиска рамка**

Во рамките на овој повик, СМАРТ Балкан ќе поддржи 9 проекти од С. Македонија, а износот на грантот ќе се движи од до 81430 NOK 7890€

Финансиска контрибуција од апликантот не е задолжителна, но е дозволена.

При креирање на буџетот, сите износи мора да бидат прикажани во евра и норвешки круни (NOK). Договорот ќе биде потпишан во NOK. Документот за буџет содржи формула за конверзија од ЕУР во NOK, но во случај да се вметнат нови редови за нови буџетски линии, ве молиме копирајте ја формулата што ја множи колоната „Вкупно ЕУР“ со 10,2 за да се добие точниот износ во NOK во колоната „Вкупно (NOK)“. (1 ЕУР = 10,2 NOK).

**Прифатливи и неприфатливи трошоци**

Прифатливи трошоци за финансирање се:

* Општо прифатливи трошоци кои се во согласност со принципите на добро финансиско управување (принципи на економичност, ефикасност и ефективност);
* Разумни и прифатливи трошоци кои се во согласност со одобрениот буџет;
* Директни трошоци поврзани со реализација на програмата;
* Препознатливи, проверливи и поткрепени со валидна документација која јасно ја покажува природата на трошоците, односно нивното настанување;
* Трошоци настанати во текот на имплементација на проектот, од датумот на започнување до крајниот датум наведен во договорот.

Неприфатливи трошоци:

* Долгови и давачки за подмирување на долгови;
* Резервации за загуби или потенцијални идни обврски;
* Купување земјиште, згради и возила;
* Трошоци за активности кои генерираат профит;
* Активности кои се финансиски поддржани од други грантови;
* Трошоци кои се настанати пред потпишување на Договорот;
* Заеми/кредити на трети лица;
* Сите други трошоци кои дефинирани како неприфатливи во Договорот за грант.

**Прифатливи активности**

Дел од проектните активности кои ќе се поддржат во рамките на овој повик може да се:

* Кампањи за застапување вклучувајќи производство на промотивни материјали и материјали за подигање на свеста (т.е. документ за јавни политики, истражување, видеа, настани, перформанси, медиумски производи, со исклучок на печатен промотивен материјал);
* Работни групи за развивање на локални акциски планови, ангажирање на експерти, ангажирање на инфлуенсери.

**Прифатливи апликанти**

**Пред поднесувањето на апликацијата**, секој апликант задолжително треба **да се регистрира** на Платформата за управување со грантови **–** [**https://gmp.smartbalkansproject.org/**](https://gmp.smartbalkansproject.org/)

За да биде подобен за овој грант, апликантот мора:

* Да биде правно лице и
* Да е непрофитна организација и
* Да биде граѓанска организација[[2]](#footnote-2) која работи на едно или повеќе полиња релевантни за овој повик, со исклучок на политички, верски и религиозни организации[[3]](#footnote-3), како и локални претставништва на меѓународни организации и
* Да е основана во С. Македонија и
* Да биде директно одговорна за подготовка и имплементација на проектот, да не е посредник при проектната имплементација.

Правните и физичките лица кои излегуваат на ЕУ Консолидираната листа на лица, групи и субјекти и кои се предмет на Финансиска забрана во ЕУ (www.sanctionmaps.eu), Канцеларијата за контрола на странски средства - The Office of Foreign Assets Control ("OFAC") на Министерството за финансии на САД, https://sanctionssearch.ofac.treas.gov/ и на Листата на санкции на Обиденетото Кралство (The UK Sanctions List) https://docs.fcdo.gov.uk/docs/UK-Sanctions-List.htmlare, не ги исполнуваат условите да аплицираат на овој повик.

**ПРОЦЕС НА АПЛИЦИРАЊЕ:**

**Број на апликации и предвидени грантови по апликација**

Апликантот **не може** да поднесе **повеќе од 1 (една)** апликација во рамките на овој повик.

**ПОТРЕБНА ДОКУМЕНТАЦИЈА ЗА ПОДНЕСУВАЊЕ НА ПРЕДЛОГ – КОНЦЕПТОТ ЗА ГРАНТ ЗА ЛОКАЛНА ИНИЦИЈАТИВА**

* Анекс 2 – Образец за алицирање
* Анекс 3 – Предлог - буџет

**ДОСТАВУВАЊЕ НА ПРЕДЛОГ – КОНЦЕПТ АПЛИКАЦИИ**

Апликациите треба да се поднесат електронски преку Платформата за управување со грантови (GMP) [https://gmp.smartbalkansproject.org](https://gmp.smartbalkansproject.org/) пред 15.02.2023.

Ве молиме имајте предвид дека **пред поднесувањето на апликацијата**, секој апликант задолжително треба **да се регистрира** на Платформата за управување со грантови.[[4]](#footnote-4)

Прашања во врска со овој повик може да се испратат на следната е-пошта: grants2@smartbalkansproject.org **пред** истекување на предвидениот рок, посочен во Временската рамка за грантови за Локална иницијатива.

Онлајн инфо – сесијата е планирана за 18.01.2023. at 11:00 аm. За учество на инфо – сесијата ве молиме одете на следниот ZOOM линк <https://us02web.zoom.us/j/86476121996>

Одговорите на сите прашања ќе бидат објавени на Платформата за управување со грантови, не подоцна од 10 дена пред крајниот рок за поднесување на апликациите.

**ВРЕМЕНСКА РАМКА НА ПОВИКОТ**

|  |  |
| --- | --- |
| **Временска рамка** | **Рок** |
| Објавување на Јавниот повик за апликации за грант за Локална иницијатива | 30.12.2022 |
| Онлајн информативна сесија | 18.01.2023 |
| Прашања во врска со повикот | 18.01.2023 |
| Објавување на одговорите на добиените прашања во врска со повикот | 02.02.2023 |
| **Поднесување на апликацијата** | **15.02.2023** |
| Објавување на резултатите од повикот\* | април 2023 |
| Потпишување на договорите и доделување на грантовите\* | април 2023 |

*\*Очекуван план*

**КРИТЕРИУМИ ЗА ЕВАЛУАЦИЈА**

Како дел од административната евалуација, Договорниот орган го задржува правото да ја повери веродостојноста на информациите и документите доставени од страна на апликантот, кај овластените даватели на таквите услуги и/или државни институции.

Апликацијата ќе биде евалуирана согласно критериумите наведени во табелата подолу.

Максималната оцена што може да ја добие апликантот е 80 поени, распределени во посебни категории прикажани во табелата за евалуација подолу.

Критериумите за оценување се поделени на категории и подкатегории. Секоја подкатегорија ќе добие помеѓу 1 и 5 поени, на следниов начин: 1 = незадоволувачки; 2 = задоволувачки; 3 = адекватен; 4 = добар; 5 = многу добар.

| **КРИТЕРИУМИ** | **Поени** | |
| --- | --- | --- |
| 1. **Технички и административен капацитет** | **Поени** | **15** |
| 1.1 Апликантот има релевантно искуство и искуство во имплементација на проекти | 5 |  |
| 1.2 Неопходни компетенции и искуство на клучните вработени | 5 |  |
| 1.3 Апликантот е транспарентен во своето работење | 5 |  |
| 1. **Релевантност на проектот** | **Поени** | **20** |
| 2.1 Колкава е релевантноста на проектот во однос на целите и приоритетите на овој повик и на специфичните теми/сектори/области или други специфични барања и насоки посочени во Насоките за аплицирање за Локални иницијативи? Дали очекуваните проектни реултати се во согласност со приоритетите дефинирани во Насоките за аплицирање? | 5 |  |
| 2.2 Колку е релевантен проектот за конкретните потреби и ограничувања во однос на политиката за проширувања на ЕУ во однос на целниот регион и/или релевантните сектори? Дали проектот содржи аспектни на зголемена вредност и синергија со други релевантни иницијативи и на кој начин ќе се избегне повторување на слични проекти? Дали проектот за базира на релевантни национални и државни стратегиски документи? | 5 |  |
| 2.3 Дали крајните корисници и целните групи се избрани стратешки и дали се јасно дефинирани? Дали нивните потреби (како носители на права и/или носители на должност) и ограничувања се јасно дефинирани и дали проектот соодветно се однесува на нив? | 5 |  |
| 2.4 Дали проектот содржи одредени елементи со зголемена вредност (на пр. иновации, најдобри практики, конструктивни партнерства; промоција на родова еднаквост и еднакви можности, потреби на маргинализираното население, заштита на животната средина)? Дали проектот вклучува вкрстени теми? | 5 |  |
| 1. **Проектен концепт** | **Поени** | **30** |
| 3.1 Колку е кохерентен целокупниот концепт на активноста?  Дали проектот укажува на очекуваните резултати што треба да се постигнат со активноста? Дали активноста на убедлив начин објаснува како ќе се постигнат очекуваните резултати? | 5x2\* |  |
| 3.2 Дали концептот се базира врз анализа на проблемите кои се обработуваат и капацитетите на релевантните засегнати страни? | 5 |
| 3.3 Дали концептот ги зема предвид и надворешните фактори (ризици и закани) и вклучува планови за прилагодување/ублажување на тие ризици и закани или справување со истите? | 5 |  |
| 3.4. Дали активностите се остварливи и конзистентни во однос на очекуваните резултати (вклучувајќи ја и временската рамка)? Дали aктивностите се јасно претставени? | 5 |  |
| 3.5 Дали постои цврста соработка со различни локални засегнати страни? | 5 |  |
| 1. **Буџет** | **Поени** | **15** |
| 4.1 Буџетот е јасно претставен и целосно ги рефлектира проектните активности | 5 |  |
| 4.2 Трошоците се реални и неопходни за постигнување на очекуваните цели и резултати | 5 |  |
| 4.3. Ефикасност на трошоците | 5 |  |
| **ВКУПНО ПОЕНИ** | | **80** |

*\*Дупли поени*

Оние апликации кои ќе имаат помалку од 12 поени во категоријата Релевантност на проектот, нема да бидат замени во предвид за понатамошна селекција.

1. Во согласност со имплементацијата на Целта 16 - одржлив развој: Промовирање на мирни и инклузивни општества за одржлив развој, обезбедување пристап до правда за сите и изградба на ефикасни, одговорни и инклузивни институции на сите нивоа). [↑](#footnote-ref-1)
2. Регистрирана според Законот за здруженија и фондации [↑](#footnote-ref-2)
3. И организации основани од религиозни и верски организации [↑](#footnote-ref-3)
4. Процесот на одобрување на Барањето за регистрација на платформата не е автоматизиран и може да трае неколку дена. Се препорачува да се поднесе барањето за регистрација најмалку 10 дена пред рокот за аплицирање. [↑](#footnote-ref-4)